25.5.2023 г.
BG
Официален вестник на Европейския съюз
C 184/55
Становище на Европейския икономически и социален комитет относно предложението за директива на Съвета за изменение на Директива 2011/16/ЕС на Съвета относно административното сътрудничество в областта на данъчното облагане (COM(2022) 707 final — 2022/0413 (CNS)) (2023/C 184/10)
Докладчик: Petru Sorin DANDEA Съдокладчик: Benjamin RIZZO Искане за консултация
Съвет, 7.2.2023 г.
Правно основание
Член 113, член 115 и член 304 от Договора за функционирането на Европейския съюз
Компетентна секция
„Икономически и паричен съюз, икономическо и социално сближава­ не“
Приемане от секцията
2.3.2023 г.
Приемане на пленарна сесия
22.3.2023 г.
Пленарна сесия №
577
Резултат от гласуването („за“/„против“/„въздържал се“)
208/0/5
1.
Заключения и препоръки 1.1.
ЕИСК приветства предложението на Комисията за изменение на Директивата относно административното сътрудничество в областта на данъчното облагане (ДАС 8), което представлява съществена стъпка напред в подобряването и допълването на действащата Директива относно административното сътрудничество в областта на данъчното облагане (ДАС). 1.2.
ЕИСК счита, че чрез предложените подобрения на Директивата ДАС може ефективно да се предотврати неспазването на фискалните правила от страна на притежателите на криптоактиви, като по този начин се засили борбата срещу данъчните измами, отклонението от данъчно облагане и избягването на данъци, в съответствие с редица предишни инициативи на Комисията. 1.3.
ЕИСК счита, че инициативата на Комисията съответства напълно на принципа на справедливо и ефективно данъчно облагане, който е крайъгълен камък на европейската социална пазарна икономика и има за цел да гарантира, че всеки внася своя справедлив дял и се ползва от равно и пропорционално третиране, независимо от вида на притежаваните активи. 1.4.
ЕИСК отбелязва, че за успешното преодоляване на нарастващите проблеми и последици в световен мащаб, свързани с криптоактивите, от ключово значение е да се положат усилия на глобално равнище за регулирането на криптоактивите и тяхното използване.
В това отношение от решаващо значение e текущата работа в рамките на ОИСР и Г-20 за постигане на глобално споразумение относно прозрачността на криптовалутите и ЕИСК призовава Комисията да играе активна роля на международната сцена. 1.5.
ЕИСК оценява факта, че по-високото и по-ефективно данъчно облагане на криптоактивите ще допринесе за разширяване на обхвата на данъчното облагане и за укрепване на националните бюджети, което ще даде възможност за разгръщането на допълнителни ресурси, насочени към общото благо и инвестиционните приоритети на Комисията (екологичен преход и цифровизация). 1.6.
ЕИСК счита, че системата за предоставяне на информация с посочване на данъчния идентификационен номер (ДИН) е най-ефективният метод за осигуряване на съответствие, за да се гарантира ефективността на новите правила.
Ето защо ЕИСК изразява категоричната си подкрепа за предложението на Комисията относно ДИН, тъй като то допринася за предотвратяване на евентуални грешки, като повишава правната сигурност и предвидимостта на системата. 1.7.
ЕИСК счита, че задълженията за предоставяне на информация не следва да се ограничават единствено до обмена и прехвърлянията на криптоактиви, а следва да бъдат разширени, поне по време на първоначалния етап, така че да обхванат цялостните притежания на активи в криптовалута в интерес на прозрачността и сигурността, въпреки че данъчното облагане очевидно следва да се прилага само по отношение на действителните печалби. 1.8.
ЕИСК подчертава необходимостта от ефективни и пропорционални санкции, като се остави на държавите членки да вземат решение относно конкретните размери на санкциите, които да бъдат налагани.
ЕИСК препоръчва също така след въвеждането на директивата Комисията да докладва относно структурите за налагане на санкции, прилагани от държавите членки, като при необходимост предостави насоки за евентуални промени.